Беларуская Савецкая Энцыклапедыя

Белару́ская Саве́цкая Энцыклапе́дыя (БелСЭ) — універсальная энцыклапедыя на беларускай мове ў 12-ці тамах, выдадзеная ў Мінску (1969—1975) выдавецтвам «Беларуская савецкая энцыклапедыя». Першая беларускамоўная энцыклапедыя.

Энцыклапедыя з’яўляецца калектыўнай працай больш за 5 тысяч аўтараў, у ліку якіх 125 акадэмікаў і членаў-карэспандэнтаў АН БССР, АН СССР і галіновых акадэмій навук, 544 дактары навук і прафесары, 1650 кандыдатаў навук. Больш за 85 % аўтараў жылі і працавалі ў БССР.

Адзінаццаць тамоў утрымліваюць уласна артыкулы энцыклапедыі і дадатак (у 11-м томе), 12-ы том — тэматычны, прысвечаны БССР. Агульная колькасць артыкулаў — 34409, каля 40 % прысвечаны беларускай тэматыцы. З агульнай колькасці больш за 6 тысяч артыкулаў прысвечаны гісторыі, каля 10 тысяч — прыродазнаўчым навукам (у тым ліку, матэматыцы), каля 6,7 тысяч — геаграфіі, каля 6,8 тысяч — культуры, біяграфічных артыкулаў больш за 7 тысяч.

У 12-ці тамах змешчана 112 уклеяк каляровага друку (1554 ілюстрацыі, 172 карты), 215 чорна-белых уклеек (3002 ілюстрацыі), каля 8 тысяч ілюстрацый і 500 карт у тэксце.
+ТэмаКолькасцьУ тым ліку, беларускай тэматыкіПрыродазнаўчыя навукіФізіка773Хімія696Матэматыка і кібернетыка519Астраномія266Тэхніка1888Геалогія1006Біялогія2447Сельская гаспадарка864Медыцына1279ГеаграфіяГеаграфія67394609 (БССР)ГісторыяГісторыя СССР35342764 (БССР)Гісторыя КПСС1025713 (КПБ), 68 (КПЗБ)Усеагульная гісторыя1517Гуманітарныя навукі, грамадства, культураФіласофія713203 (у Беларусі)Права687Эканоміка1566Літаратура і мова1496499 (літаратура), 476 (мовазнаўства)Мастацтва43671753Асвета638Друк457Археалогія і антрапалогія485Этнаграфія428Фалькларыстыка101Ваенная справа212Спорт193

 Літаратура 



Катэгорыя:Універсальныя энцыклапедыі
Катэгорыя:Беларускія энцыклапедыі
Катэгорыя:Энцыклапедыі СССР
Катэгорыя:Беларуская Энцыклапедыя імя Петруся Броўкі